*Kivonat a Jászberény Városi Önkormányzat Képviselő-testületének 2020. március 18-án megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***97/2020. (III. 18.) határozata***

***A jászberényi 17794/2 hrsz-ú, kert és gazdasági épület megnevezésű, természetben Neszűr XI. dűlőben található ingatlan bérleti szerződésének módosításáról***

1. A Jászberény Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 107. §-a, továbbá a Jászberény Város Önkormányzatának vagyonáról és a vagyongazdálkodás szabályairól szóló 13/2012. (III. 19.) önkormányzati rendelet 18. §-ában foglaltak alapján hozzájárul a Jászberény Városi Önkormányzat tulajdonát képező jászberényi 17794/2 hrsz-ú, természetben **Jászberény, Neszűr XI. dűlőben található kert és gazdasági épület megnevezésű alrészletet a Jász-Nagykun-Szolnok Megyei Rendőr-főkapitányság részére történő ingyenes használatba** – haszonkölcsönbe – **adásához 2020. április 1. napjától 1 éves határozott időtartamra, 2021. március 31. napjáig.**
2. A haszonkölcsön szerződésben rögzíteni kell az alábbiakat:
* Az ingatlan fenntartásával, üzemeltetésével kapcsolatban felmerülő költségeket az ingyenesen használónak kell viselnie.
* A használót az ingatlan rendeltetésszerű használatával kapcsolatosan az alábbi költségek terhelik:
* az általa használt ingatlanrész karbantartása,
* az általa használt ingatlanrész közüzemi díjai, (szemétszállítás díja, víz- és csatornadíj, távfűtés-, víz-, melegvíz díja, elektromos energia díja, gázfogyasztás díja).
	+ A használatba adó a szerződésszegés abbahagyására irányuló írásbeli felszólítás kézhezvételét követően 8 munkanapon belül felmondhatja a szerződést, ha
* a használó a rendelkezésére bocsátott ingatlanrészt nem az ingyenes használatra jogosító tevékenységet végzi,
* a használó a meghatározott költségeket nem fizeti meg,
* a használó a szerződésben vállalt, vagy jogszabályban előírt egyéb lényeges kötelezettségét nem teljesíti,
* a használó az ingatlanrészt, vagy területet rongálja, vagy rendeltetésükkel ellentétesen használja.
1. A Képviselő-testület felhatalmazza Jászberény Város Polgármesterét a Jászberény Városi Önkormányzat, mint használatba adó és a Jász-Nagykun-Szolnok Megyei Rendőr-főkapitányság, mint használatba vevő közötti haszonkölcsön szerződésnek a Jászberény Városi Önkormányzat képviseletében történő aláírására.

**Határidő:** 2020. március 31. (a haszonkölcsön szerződés aláírására)

**Felelős**: Budai Lóránt polgármester (a 3. pontban foglaltak vonatkozásában)

 Kiss József, a PH Közgazdasági Iroda vezetője

**Erről:**

1. Jász-Nagykun-Szolnok Megyei Rendőr-főkapitányság – Szolnok,
2. Jász-Nagykun-Szolnok Megyei Kormányhivatal – Szolnok,
3. PH Közgazdasági Iroda – helyben,
4. Városüzemeltetési és Tulajdonosi Bizottság tagjai – helyben,
5. Képviselő-testület valamennyi tagja – helyben,
6. Irattár

**é r t e s ü l.**

|  |  |  |
| --- | --- | --- |
| ***Budai Lóránt sk.*** |  | ***Baloghné dr. Seres Krisztina sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2020. március 19.*

 *(Dr. Bessenyei Lilla)*

 *irodavezető*